Uutisissa: Puolustamassa pastori Yousef Nadarkhania.
Kristityt tuovat esiin uskonnollista sortoa Iranissa -
ja vaativat Bidenin hallinnolta toimia.
Ja: Irakin kristityt valmistautuvat paavin vierailuun.
Miten paavin vierailu vaikuttaa sodan ja terrorin runtelemaan yhteisöön?
Lisäksi: Myrkkykäärmeitä, ötököitä ja piikkikasveja.
Miten suoalueesta Pohjois-Carolinassa tuli turvapaikka -
50 000 paenneelle orjalle?
Mitä heistä opitaan tänään?
KRISTILLISEN MAAILMAN UUTISET
Hei ja tervetuloa! Olen George Thomas.
Ja minä olen Wendy Griffith.
USA:n ja Iranin suhteissa peräänkuulutetaan uskonnonvapautta.
Maat valmistautuvat jatkamaan neuvotteluja Iranin ydinohjelmasta.
Uskonnonvapausaktivistit vaativat Bidenin hallintoa -
nostamaan Iranin vainotut vangit osaksi sopimusta.
Jennifer Wishon jatkaa.
Yousef Nadarkhani on Iranin evankelkaalikirkon johtaja.
Hän johti 400-jäsenistä seurakuntaa, kun hänet pidätettiin vuonna 2018.
Hän oli monta kertaa joutunut viranomaisten hampaisiin -
ja saanut kuolemantuomionkin, vain koska hän harjoittaa kristinuskoa.
Tällä hetkellä hän on pahamaineisessa Evinin vankilassa.
Hän ei ole yksin. Iran kohtelee kaltoin, vangitsee ja kiduttaa ei-muslimeja.
Iranin hallinto pitää saada vastuuseen pastori Yousefin kohtelusta.
Bidenin hallinto yrittää herätellä neuvotteluja Iranin ydinohjelmasta.
Aktivistien mukaan sen täytyy käyttää kaikki kortit vainottujen auttamiseksi.
Vankien, kuten pastori Yousefin, perusteeton vankeuden jatkaminen -
vaarantaa Iranin muutenkin epävakaan aseman.
Komissaari Johnnie Moore siteerasi amerikkalaista Wang Xiyuea, -
joka virui kolme vuotta samassa vankilassa, jossa Yousef on nyt.
Iran on osoittanut, että se muuttaa käytöstään vain -
Yhdysvaltain johtaman voimakkaan kansainvälisen painostuksen edessä.
Jos Bidenin hallinto palaa Iranin ydinsopimukseen -
puuttumatta näihin kysymyksiin, -
USA menettää kaikki neuvotteluvalttinsa.
Ilman niitä diplomatia on hampaatonta.
Asia nousi esiin mielipidevanki- ohjelman kuulemisessa.
Ohjelmaa sponsoroi USA:n uskonnonvapauskomissio.
Perheet puhuivat uskon vuoksi vangittujen läheistensä puolesta.
Susanna Koh puhui miehestään Raymondista, -
joka toimi pastorina Malesian evankelikaalikirkossa -
ennen sieppaustaan ja katoamistaan.
Hän keroo mielellään Raamatusta kaikille, jotka haluavat kuunnella.
Komission mielipidevankiohjelman aloittamisen jälkeen -
on vapautettu jo 14 vankia.
Jennifer Wishon, CBN News.
Paavi Franciscus vierailee lähipäivinä Irakissa -
rohkaisemassa kutistuvaa kristittyjen yhteisöä.
Vuoden 2003 USA:n johtaman invaasion jälkeen -
jopa miljoona kristittyä on paennut maasta iskujen ja Isisin takia.
Monet päättivät muuttaa muualle Isisin terrori-iskujen takia.
Isis alkoi miehittää alueita.
Itse asiassa monet perheet alueen kylistä joutuivat lähtemään.
Vaikka Isis on pääosin poissa, kristityt kylät ovat puoliksi tyhjiä.
Monet perheet eivät aio palata.
He ovat asettuneet muualle, kertoo pappi Mosulista.
Kristittyjen paluu Mosuliin on hyvin vaatimatonta.
Huomattavia määriä ei ole palannut.
Mosulin kristityistä suurin osa asuu nyt ulkomailla esimerkiksi lännessä -
tai Kurdistanissa.
Paavi haluaa osoittaa vierailullaan, -
etteivät kristityt ole yksin, sanoo Vatikaani.
Seuraamme liittyy CBN:n Lähi-idän- toimituspäällikkö Chris Mitchell.
Hän on käynyt Irakissa useasti. Mikä oli Isisin vaikutus?
Musertava. Muistan elävästi, kun olin siellä.
Isis oli juuri valloittanut Mosulin, Qaraqoshin ja muita paikkoja.
Jututin kristittyjä, joilta oli jäänyt sinne kaikki.
Heille oli annettu vaihtoehdoksi kuolla, kääntyä islamiin, -
maksaa jizya-veroa tai paeta. He valitsivat pakenemisen.
Se oli musertavaa ikivanhoille seurakunnille ja yhteisöille, -
joiden piti paeta henkensä edestä.
Noin viidessätoista vuodessa Irakin kristittyjen määrä on laskenut -
noin 1,5 miljoonasta 250 000:een. Isis on siihen yksi iso syy.
Senkö vuoksi monet ovat haluttomia palaamaan kotiin?
Niin. Täytyy muistaa, että ennen Isisiä -
al-Qaida ajoi kristittyjä pois Bagdadista ja muualta Etelä-Irakista.
Monet menivät pohjoiseen esimerkiksi Niniven tasangolle.
Vuonna 2014 Isis iski raivolla.
Olemme käyneet kirkoissa ja luostareissa.
Isis oli vahvasti kristinuskonvastainen ja demoninen.
Se turmeli, tuhosi ja poltti kirkkoja.
Se yritti hävittää kaiken kristillisen.
Siksi monet eivät halua palata.
Kerropa niistä, jotka ovat päättäneet jäädä.
Moskeijoita ja kirkkoja yritetään rakentaa uudelleen yhteistuumin.
Muslimit ja kristityt auttavat toisiaan. Kerro alueille jääneistä.
Heillä on edelleen vaikeaa. Isisin tuhoaman infran korjaaminen -
tulee maksamaan miljardeja dollareja.
Näimme Qaraqoshissa kristittyjen kotien ja infran kärsimän tuhon.
Valopilkkujakin on, kuten muslimien ja kristittyjen yhteistyö.
Mutta jälleenrakennus on vaikeaa sellaisen tuhon ja kaaoksen jälkeen.
Monet eivät palaa ehkä ikinä.
Meillä on noin minuutti aikaa.
Paavin vierailu on varmasti merkittävä paaville mutta myös irakilaisille.
Ilman muuta. Vierailu herättää paljon toivoa ja rohkaisua.
Vierailu on lyhyt. Nähtäväksi jää, onko sillä pitkäaikaista vaikutusta.
Yksi kristitty sanoi: "Paavi ei voi auttaa meitä, mutta Jumala voi."
Loppujen lopuksi nämä uskovat sisaret ja veljet turvaavat Herraan.
He tarvitsevat tukeamme, rukouksiamme ja rohkaisuamme -
jouduttuaan Isisin ja muiden islamistiryhmien runtelemiksi.
Käsittääkseni paavi tapaa kristittyjen johtajia Mosulissa -
mutta myös vaikutusvaltaisia islamilaisia johtajia Irakissa.
Kiitos, että tulit mukaan ohjelmaan.
Tulossa: Pastori koki kehotuksen palveltuaan Amerikassa 26 vuotta.
Minne hän meni ja millaisen uskonloikan hän otti?
Elämä on parempaa, kun nukkuu hyvin.
Hanki ilmainen Protect Your Sleep -dvd tai kirja.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän, -
elämän ja yltäkylläisyyden."
Elämän perheessä.
Elämän talousasioissa.
Elämän kehossa, mielessä ja hengessä.
Elämän arjessa.
Kotisivuillamme CBN.com otamme Jeesuksen sanat todesta.
Haluamme auttaa löytämään elämän.
Elämä.
Elä se täydelleen.
CBN.com.
Hei taas! Suosittu pastori luotsasi kukoistavaa seurakuntaa.
Miksi hän luopui kaikesta ja lähti Afrikkaan? - Kotikonnuillesi.
Kysyin hiljattain Michael Simonelta tästä uskonhypystä.
Hän kuulemma tekisi sen uudelleen.
Michael Simone koki syntyneensä saarnaamaan. Sitä hän teki 26 vuotta,
siitä valtaosan seurakunnassa Virginia Beachissa.
Sinä aikana se kasvoi muutamasta ihmisestä yli 3 000 -jäseniseksi.
Sitten hän koki kehotuksen. Herra kuiskasi: -
"Sinua odottaa uusi seikkailu."
Seikkailu alkoi, kun hän sattumalta tapasi Tanskassa Michelin, -
pastorin Länsi-Afrikan Togosta.
Piti keksiä juteltavaa. Pohdin, mitä kysyisin häneltä. - Jäänmurtaja.
Keksin hyvän amerikkalaisen kysymyksen. Mikä on unelmasi?
Hänen sanansa muuttivat koko elämäni.
Hän sanoi: "Unelmani on pelastaa kyläni. Autatko minua?"
Michel haaveili kaivojen kaivamisesta. Michael tiesi siitä hyvin vähän.
Ongelmana oli, että kyläläiset sairastelivat.
Lapset sairastelivat. Eläimet sairastelivat. Kaikilla oli sisäloisia.
Ei ollut juoma- eikä kasteluvettä. Kaikki romuttuu, jos ei ole vettä.
Vuotta myöhemmin Michael kumppaneineen lensi Afrikkaan -
kaivamaan kylälle kaivoa. Mutta ilmeni ongelma.
Geologit sanoivat, että kylään ei saada vettä, -
koska 12―15 metrin syvyydessä törmäisimme graniittiin.
Jos haluaa vettä, pitää porata sen läpi.
Sanoin tiimilleni: "Haluan yrittää, mutta ymmärrän, jos te ette halua."
Kaikki sanoivat: "Me haluamme."
Sunnuntaina noin 500 kyläläistä tuli seurakunnan kokoukseen.
Sanoin heille: "Antakaa kun kerron Neh. 2:20:sta."
"Siinä sanotaan, että taivaan Jumala antaa meille menestystä."
Riipuin ohuen uskon langan varassa.
He kaivoivat koko viikon, mutta vettä ei näkynyt.
Koitti viimeinen päivä ja viimeisen päivän viimeinen puolituntinen.
Meidän oli määrä lähteä sinä päivänä. Viime hetkillä asennettiin pumppu.
Se oli käsipumppu.
Istuimme siellä henkeämme pidätellen. He alkoivat pumpata.
Yhtäkkiä vettä alkoi suihkuta kovalla voimalla.
Sitä roiskui kaikkien päälle.
Kyläläiset olivat innoissaan. Kuin joku olisi voittanut Super Bowlin.
Mutta se ei ollut ohi. Vuotta myöhemmin Michael palasi kylään.
Silloin Michel sanoi hänelle: -
"Täytyy saada iso vesi."
Kysyin, mikä iso vesi. Hän sanoi: "Pitää mennä syvälle."
Toisin sanoen piti porata graniitin läpi.
Piti porata noin 90 metrin syvyyteen.
Siellä kulki iso vesisuoni.
Jos löytyy iso vesisuoni, vettä on ikuisesti.
Aiemmin kaivamanne kaivo oli vain yhdelle kylälle.
Yhdelle kylälle. Ja siinä oli vettä vain sadekaudella.
Se olisi kallis hanke.
Hanke maksaa 60 000 dollaria. Tavallinen kaivo vie 2 000 dollaria.
Keräsimme 60 000 dollaria.
Michael ja tiimi palasivat.
Porasimme graniitin läpi. Löysimme ison vesisuonen.
Vettä suihkusi korkealle. Asensimme suojahatun ja rakensimme tornin.
Vedimme putket. Yhtäkkiä 22 kylällä oli vettä.
Ajattelitko, että se oli siinä? - Ajattelin.
Mutta nyt on vuorossa Iso vesi 2.
Michael tajusi, että se oli Jumalan kutsu. Hän käynnisti Togo-verkoston.
Tavoitteeni on rakentaa verkosto. Siksi sen nimi on Togo-verkosto.
Kokoamme ihmisiä, seurakuntia ja yrityksiä -
tuomaan tähän pieneen Länsi-Afrikan maahan vettä, -
lääkkeitä ja koulutuksen.
Huolehdimme orvoista yhdessä. Palvelemme eri tahoja.
Michael sanoo, että syvien kaivojen kaivamisella ei ole loppua.
Nyt tähtäimessä on Iso vesi 3 ja siitä seuraavat.
Jumala sanoi: "Tämä on loppukirisi.
Tuot vettä ja terveyttä Länsi-Afrikan asukkaille. Se on sydämelläni."
Hieno juttu. - Pidämme vettä itsestäänselvänä.
Afrikassa se on kultaa.
Kiitos Jumalalle Michael Simonen kaltaisista.
Tulossa: Karanneet orjat piiloutuivat vaaralliselle suoalueelle.
Nyt siitä on tullut toivon yhteisö.
Isi?
Montako viisisenttistä on dollarissa? - Kaksikymmentä.
Miten linnut lentävät?
Vahvistaako maito luitani?
Kun kuolemme, menemmekö taivaaseen?
Osaatko vastata elämän tärkeimpään kysymykseen?
Soita Klubi 700:aan. Autamme löytämään vastaukset.
Katso uutisia, juttuja yksinoikeudella ja ohjelmia terveydestä viihteeseen.
CBN-uutiskanava ― luotettavia näkökulmia -
ja raportteja ympäri maailman.
Innoittavia ohjelmia ja kertomuksia toivosta -
kristillisestä näkökulmasta.
CBN News Channel ― luotettava näkökulma.
Lataa sovellus tai katso kotisivuiltamme.
Hei! Olen tri David Perlmutter, neurologi ja bestseller-kirjailija.
Eikö olisi kiva saada lisää energiaa, vähentää aivosumua -
ja hidastaa aivosairautta? Nyt se on mahdollista.
Kerron kollegojeni kanssa Protect Your Brain -dvd-levyllä, miten.
Tilaa "Protect Your Brain" -dvd ilmaiseksi CBN-kanavalta.
Mukana neurotieteen ja aivoterveyden asiantuntijoita.
Vaikka olisit aiemmin epäonnistunut, pystyt tähän.
Opit yksinkertaisia keinoja pitää aivot nuorina ja terveinä.
Paranna muistia. Löydä suoliston ja aivojen yhteys.
Tilaa levy ilmaiseksi CBN.com-osoitteesta -
tai puhelimitse ruudun numerosta.
Jos haluat parantaa elämänlaatuasi, hanki tämä dvd-levy tänään.
Käärmeitä, ötököitä ja ryteikköä.
Great Dismal Swamp -suo on turvapaikka villielämille.
Villieläimille. Vuosia sitten se oli toisenlainen turvapaikka.
Ketkä siellä piileksivät? Charlene Aaron kertoo.
Great Dismal Swamp peitti ennen liki 400 000 hehtaarin alueen -
Pohjois-Carolinassa ja Virginiassa.
Vuodesta 1620 sisällissotaan asti se oli turvapaikka karanneille orjille,-
jotka halusivat elää vapaudessa, olivatpa olosuhteet mitkä tahansa.
Täällä on myrkkykäärmeitä, pistäviä ja purevia hyönteisiä ja kärpäsiä.
Sarsaparilla kasvaa ryteikköinä.
Hyvä turvapaikka villieläimille mutta tuskin ihmisille.
Jopa 50 000 karannutta maroniksi kutsuttua orjaa -
asettui saarekkeille, jotka olivat ylempänä muuta suoaluetta.
Chris Lowie hoitaa suojelualuetta Virginian Suffolkissa.
Täällä asuneissa karanneissa orjissa ihmeellistä on se, -
että olosuhteet täällä suolla olivat paremmat kuin orjuudessa.
Sitä on...
Sitä on vaikea ymmärtää tänä päivänä.
He perustivat yhteisöjä ryteikköisiin kosteikkoihin.
He rakensivat mökkejä ja viljelivät maatilkkuja.
Tutkijat uskovat, että he metsästivät peuroja, kalkkunoita ja muuta riistaa.
Sen he saattoivat oppia alkuperäisasukkailta, -
jotka myös hakivat turvaa täältä.
Kiinnijäämisen pelossa karkurit pitivät yhteisönsä visusti salassa.
Arkeologi Dan Sayers on tutkinut asutuksia yli kymmenen vuotta.
Suolta on löytynyt jäännöksiä vanhoista mökeistä ja tulipaikoista.
Se osoittaa, että yhteisö oli vireä.
Suurin osa materiaalista on kiveä.
Samaten on poltettua hiekkaa ja savea.
Sayers tajusi, että löytö oli merkittävä.
On löytynyt kirkkaan lasin ja liitupiipun palasia, -
rauta- ja metallifragmentteja ja -palasia -
naulanpalasia, lyijyhauleja ja pari piilukonpalasta.
Esineitä löytyi riittävästi, -
että kyse on historiallisesta aikakaudesta.
Eric Sheppard on yhteisössä vaikuttaneen orjan jälkeläinen.
Hän kertoo yhteydestään historiaan.
Nämä orjat pakenivat plantaaseilta -
ja menivät asumaan suolle.
Tutustuin tähän historiaan ensimmäistä kertaa -
esi-isäni Moses Grandyn muistelmissa.
Hän työskenteli soutajana.
Grandy oppi kulkemaan suon kanavaverkostossa.
Hakkuut ja puukauppa lisääntyivät alueella.
Hän ja muut orjat kaivoivat kanavat ja ojat käsin.
Se näkyy suossa tänäkin päivänä.
He ovat jättäneet alueeseen pysyvän kädenjäljen.
Ostettuaan itsensä vapaaksi Grandy saneli tarinansa.
Hän kertoo elämästä orjana ja työstä suolla.
Hän ei kertaakaan maininnut suolla eläviä karanneita orjia.
Hänen piti olla varovainen, kun hän kertoi muistelmiaan.
Hänen piti suojella ihmisiä. Muistelmissa on salaisuuden verho.
Monille suo oli koti.
Toisille se oli vain pysähdyspaikka maanalaisella rautatiellä.
Dismal Swamp oli turvapaikka.
Se oli turvasatama maanalaiselle rautatielle.
Kun joku tuli Louisianasta ja pääsi suolle, oli melkein kotona ja vapaa.
Vuonna 2004 Dismal Swamp nimettiin historiakohteeksi -
Maanalainen rautatie vapauteen - verkostoon.
Vapauden maronit valitsivat orjuuden sijaan.
Se kertoo, miten hirvittävää orjuus oli.
Ei unohdeta rasismia ja valkoista ylivaltaa siinä.
Kun orjuus loppui vuonna 1863, asukkaat olivat vapaita -
jättämään suot ja muuttamaan ympäröiviin yhteisöihin.
Sheppard vertaa sitä Israelin vapautumiseen orjuudesta.
Kuinka Jumala vapautti heidät? Kuka sen selittää?
On vain yksi selitys: Jumala on sama eilen, tänään ja ikuisesti.
Charlene Aaron, CBN News.
Uskomaton tarina. - Niin oli.
Mainosten jälkeen Israel-katsaus.
Kärsitkö päivän aikana väsymyksestä?
Jääkö hyrrä pyörimään öisin? Et ole yksin.
Hei! Olen unilääkäri tri Michael Breus. Yhteistyössä CBN-kanavan kanssa -
olemme koonneet tietopaketin hyvästä yöunesta.
Herää parhaaseen elämääsi.
Tilaa "Protect Your Sleep" -dvd tai -kirja puhelimitse tai verkkokaupasta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei, Superkirjan fanit! Tässä teille jotain uutta kivaa.
Uusi Superkirja-raamattusovellus on täynnä pelejä, tekemistä -
ja Superkirjan jaksoja, joita voi katsoa ilmaiseksi. Voi ei!
Lisäksi kysymyksiä ja vastauksia Raamatusta sekä hauska hartauskirja.
Ja helposti ymmärrettävä Raamattu.
Voit luoda oman Superkirja-hahmosi.
Anteeksi! Olen pahoillani! Sori! Auts! - Meneekö tämä videolle?
Ansaitse superpisteitä ja voita palkintoja päivittäin. Ja paljon muuta!
Aika palata seikkailujeni pariin. Nähdään pian!
Ilmaisen sovelluksen voi ladata sovelluskaupoista.
Israelin kansalliskirjasto on saanut hyvin vanhan Esterin kirjan kopion.
Se tuli sopivasti ennen Esterin muistoksi vietettävää juhlapäivää.
Emily Jones jatkaa Jerusalemista.
ISRAEL-KATSAUS
Tervetuloa seuraamaan katsausta Israelin ja Lähi-idän tapahtumiin.
Israel on keskellä Iranin ja USA:n nokittelua Iranin ydinohjelmasta.
Iran on alkanut rajoittaa -
kansainvälisiä tarkastuksia ydinlaitoksissaan.
Näin se yrittää painostaa länttä helpottamaan taloudellisia pakotteita.
USA:n mukaan Iranin täytyy ensin noudattaa ydinsopimuksen ehtoja.
Israelilaiset pelkäävät, -
että nämä jännitteet voivat purkautua Israelin pohjoisrajalla.
Bidenin yrittäessä palata ydinsopimukseen -
Israel voi joutua iskemään ennalta ehkäisevästi -
Iranin ydinlaitoksiin. Miten Iran vastaisi?
Melko varmasti se määräisi Hizbollahin sotaväen -
ampumaan 150 000 ohjusta ja rakettia Israeliin. Seuraukset olisivat vakavat.
Satelliittikuvat paljastavat suuren rakennusprojektin -
Israelin tarkoin varjellussa ydinlaitoksessa Dimonassa.
Israel ei myönnä eikä kiellä, onko sillä ydinaseita, -
mutta vannoo, ettei Iran saa niitä.
Israelilaistutkijat sanovat kehittäneensä lääkkeen -
keskivakavaan tai vakavaan koronatautiin.
Lääkkeen nimi on EXO-CD24. Sitä annettiin 30 koronapotilaalle.
Telavivilaisen sairaalan tutkijoiden hämmästykseksi kaikki toipuivat, -
valtaosa muutamassa päivässä.
Sitä annetaan potilaille, -
joilla on vakava tautimuoto.
Se annetaan, ennen kuin potilaan kunto heikkenee -
ja hän joutuu hengityskoneeseen.
Lääke on halpa ja sivuoireita ei ilmennyt, tutkijat sanovat.
Testausta jatketaan potilailla vielä kahdessa vaiheessa.
Israelin kansalliskirjasto sai Esterin kirjan kopion, -
joka on maailman vanhimpia. Se saapui sopivasti purim-juhlaksi.
Käärö on Pyreneiden niemimaalta.
Se on noin vuodelta 1465.
Vuosittain miljoonat juutalaiset lukevat purimina Esteristä, -
miten Jumala pelasti juutalaiskansan.
Tätä kääröä lukivat luultavasti juutalaiset purim-juhlan aikana -
1400-luvun Portugalissa tai Espanjassa.
Lisää samankaltaisia juttuja voit katsoa -
Jerusalem Dateline -ohjelmassa sivulla cbnnews.com.
Kiitos, Emily! Iloista purimia! - Se on iloinen juhla.
Tässä kaikki tältä viikolta. - Näkemiin ja Jumalan siunausta!
Suomennos: Marianne Tenetz